b"\n_START_ARTICLE_\nCivilizacija\n_START_SECTION_\nNastanak pojma\n_START_PARAGRAPH_\nPojam su uveli francuski prosvjetitelji u 18. st., kao antitezu neprosvije\xc4\x87enog doba feudalizma; u prvotnom se zna\xc4\x8denju pojam vezuje uz znanost i napredak. Korijen rije\xc4\x8di obuhva\xc4\x87a grad (lat. civis) ili gradnju. Blisko pojmu civilizacija je i kultura, lat. obra\xc4\x91ivanje zemlji\xc5\xa1ta. Po\xc4\x8detkom 19. st. postaje sinonim za najvi\xc5\xa1i stupanj razvoja materijalne i duhovne kulture, a u 20. st. pod utjecajem sociolo\xc5\xa1ko-antropolo\xc5\xa1kih istra\xc5\xbeivanja po\xc4\x8dinje se govoriti o posebnim civilizacijama (pretpovijesna, plemenska, anti\xc4\x8dka, helenska, stara meksi\xc4\x8dka civilizacija i dr.)._NEWLINE_Hrvatska rije\xc4\x8d uljudba pojavljuje se u rje\xc4\x8dnicima iza 1870. godine (Bogoslav \xc5\xa0ulek i Ivan Filipovi\xc4\x87) kao zamjenbenica za me\xc4\x91unarodnu i svesvjetsku rije\xc4\x8d civilizacija (koju je skovao Mirabeau 1756. u raspravi L'ami de l'Homme)."